Vagtchefen hos Nordjyllands Politi kalder det usædvanligt, at politiets patruljer i løbet af torsdag aften og nat standsede hele fire spirituspåvirkede personer, der kørte bil i Aalborg by. - En helt almindelig torsdag, ja, det er usædvanligt, lyder det fra vagtchef Per Jørgensen, Nordjyllands Politi. Politiet foretog almindelig rutinemæssig kontrol af bilister i Aalborg by, da fire bilister viste sig at have drukket andet end appelsinvand, og de står nu alle til bøder efter at have kørt med for høj promille i blodet.

Opsummering:
Hele fire bilister, der torsdag aften bevægede sig ud i trafikken i Aalborg, var spirituspåvirkede.